कार्तिकेय (2014 फ़िल्म)
कार्तिकेय (अंग्रेज़ी: Karthikeya) 2014 की भारतीय तेलुगू भाषा की एक रहस्यमयी थ्रिलर फ़िल्म है। फ़िल्म के लेखक तथा निर्देशक चंदू मोंडेती हैं। फिल्म में निखिल सिद्धार्थ, स्वाति रेड्डी, तनिकेला भरणी, ​​राव रमेश और जयप्रकाश मुख्य भूमिकाओं में हैं। फ़िल्म सुब्रह्मण्यपुरम गांव के एक बंद कार्तिकेय मंदिर के इर्द-गिर्द घूमती है और एक जिज्ञासु चिकित्सक कार्तिक के जीवन को दर्शाती है, जो मंदिर के आसपास के रहस्य की जांच करता है। आंध्र प्रदेश के काकीनाड़ा ज़िले के तालुपुलम्मा मंदिर में घटी एक घटना ने चंदू मोंडेती को कार्तिकेय की कहानी लिखने के लिए प्रेरित किया था। यह फ़िल्म 24 अक्टूबर 2014 को सिनेमाघरों में रिलीज़ हुई और इसे दर्शकों से सकारात्मक समीक्षाएँ मिलीं थी। फ़िल्म की सफलता के बाद मोंडेती ने 2019 के अंत में कार्तिकेय 2 नामक एक सीक्वल की घोषणा की और 13 अगस्त 2022 को यह फ़िल्म इसी नाम से रिलीज़ की गई थी।